b'\n_START_ARTICLE_\nKongens brev\n_START_PARAGRAPH_\nKongens brev er en roman av Margit Sandemo fra 1984. Originalens titler var Kungabrevet og Tras-Lisa. Den gikk f\xc3\xb8rst som f\xc3\xb8ljetong i de nordiske utgavene av ukebladet Hjemmet, f\xc3\xb8r den kom som bok nummer 29 i serien Margit Sandemos beste f\xc3\xb8ljetonger. _NEWLINE_Romanen har handlingen lagt til K\xc3\xb8benhavn og 1600-tallet. Cathrine, eller Fille-Line som hun blir kalt, jobber som b\xc3\xb8kker p\xc3\xa5 havnen i K\xc3\xb8benhavn, og en dag redder hun unge Berent fra to voldsmenn. Som takk skaffer Berent henne jobb som tjenestepike p\xc3\xa5 godset hvor hans tante Lydia, og hennes unge brors\xc3\xb8nn Ulrik, regjerer. Dette godset eier de p\xc3\xa5 bakgrunn av et Kongebrev, gitt av Kong Christian. Men tidene er harde i Danmark og fjerne slektninger vil gjerne ha tak i kongebrevet og \xc3\xb8delegge det. I denne situasjonen blir Fille-Line involvert og spiller en stor rolle, og f\xc3\xa5r ogs\xc3\xa5 oppleve kj\xc3\xa6rligheten med unge Berent.'